
[bookmark: Sujet][bookmark: References]Euroopan parlamentin lainsäädäntöpäätöslauselma 19. toukokuuta 2026 esityksestä neuvoston päätökseksi hiili- ja terästutkimusrahaston tutkimusohjelman hyväksymisestä, ohjelman monivuotisista teknisistä suuntaviivoista, hiili- ja terästutkimusrahaston varojen hoitoa koskevista monivuotisista taloudellisista suuntaviivoista sekä päätösten 2003/77/EY ja 2008/376/EY kumoamisesta (06417/2026 – C10-0063/2026 – 2025/0398(NLE))
(Kuuleminen)
Euroopan parlamentti, joka
–	ottaa huomioon neuvoston esityksen (06417/2026),
–	ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tehdyssä pöytäkirjassa N:o 37 olevan 2 artiklan toisen kohdan, jonka mukaisesti neuvosto on kuullut parlamenttia (C10-0063/2026),
–	ottaa huomioon työjärjestyksen 84 artiklan,
–	ottaa huomioon teollisuus-, tutkimus- ja energiavaliokunnan mietinnön (A10‑0130/2026),
1.	hyväksyy neuvoston esityksen;
2.	pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;
3.	pyytää tulla kuulluksi uudelleen, jos neuvosto aikoo tehdä huomattavia muutoksia parlamentin hyväksymään tekstiin;
4.	kehottaa puhemiestä välittämään parlamentin kannan neuvostolle ja komissiolle.

